CELEX: 62010CB0193
Language: mt
Date: 2010-12-09 00:00:00
Title: Kawża C-193/10: Digriet tal-Qorti tal-Ġustizzja (It-Tmien Awla), tad- 9 ta’ Diċembru 2010 , (talba għal deċiżjoni preliminari tal-Finanzgericht Düsseldorf — il-Ġermanja) — KMB Europe BV vs Hauptzollamt Duisburg ( “L-ewwel subparagrafu tal-Artikolu 104(3) tar Regoli tal-Proċedura — Tariffa Doganali Komuni — Nomenklatura Magħquda — Klassifikazzjoni tariffarja — MP3/multimedia player — Intestatura 8521 — Tagħmir ta’ reġistrazzjoni jew riproduzzjoni vidjo” )

26.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/16
            
         Digriet tal-Qorti tal-Ġustizzja (It-Tmien Awla), tad-9 ta’ Diċembru 2010, (talba għal deċiżjoni preliminari tal-Finanzgericht Düsseldorf — il-Ġermanja) — KMB Europe BV vs Hauptzollamt Duisburg
   (Kawża C-193/10) (1)
   
   (L-ewwel subparagrafu tal-Artikolu 104(3) tar Regoli tal-Proċedura - Tariffa Doganali Komuni - Nomenklatura Magħquda - Klassifikazzjoni tariffarja - MP3/multimedia player - Intestatura 8521 - Tagħmir ta’ reġistrazzjoni jew riproduzzjoni vidjo)
   2011/C 63/29
   Lingwa tal-kawża: il-Ġermaniż
   
      Qorti tar-rinviju
   
   Finanzgericht Düsseldorf
   
      Partijiet fil-kawża prinċipali
   
   
      Rikorrenti: KMB Europe BV
   
      Konvenuta: Hauptzollamt Duisburg
   
      Suġġett
   
   Talba għal deċiżjoni preliminari — Finanzgerich Düsseldorf — Interpretazzjoni tal-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU Edizzjoni Speċjali bil-Malti, Kapitolu 2, Vol. 2, p. 382), kif emendat bir-Regolament tal-Kummissjoni (KE) Nru 1549/2006, tas-17 ta’ Ottubru 2006 (ĠU L 301, p. 1) — Apparat li jdoqq fajls MP3 (MP3 Media Player) — Apparat li għandu kapaċità limitata li jirriproduċi immaġini fissi u vidjos iżda li l-funzjoni prinċipali tiegħu hija r-riproduzzjoni tal-ħoss — Klassifikazzjoni fl-intestatura 8519 (“Tagħmir ta’ rrekordjar jew riproduzzjoni tal-ħoss”) jew fl-intestatura 8521 (“Apparat li jirrekordja jew jirriproduċi vidjo”) tan-Nomenklatura Magħquda.
   
      Dispożittiv
   
   L-intestatura 8521 tan-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni, kif emendat bir-Regolament tal-Kummissjoni (KE) Nru 1549/2006, tas-17 ta’ Ottubru 2006, għandha tiġi interpretata fis-sens li huma esklużi minn din l-intestatura l MP3/multimedia players, bħal dawk inwkistjoni fil-kawża prinċipali, li l-qorti tar-rinviju tikkonstata li l-funzjoni prinċipali li tikkaratterizza t-totalità ta’ tali apparat tikkonsisti fir-reġistrazzjoni u l-produzzjoni ta’ ħoss.
   
      (1)  ĠU C 209, 31.07.2010.